**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**s 5. sjednice Upravnog vijeća**

**Doma zdravlja Karlovac, održane dana**

**26. svibnja 2022. godine**

**Karlovac, svibanj 2022.**

**=========================================================================**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-1057/2-22**

**Karlovac, 26. svibnja 2022. godine**

**Z A P I S N I K**

s **5. sjednice** Upravnog vijeća Doma zdravlja Karlovac, održane dana 26. svibnja 2022. godine s početkom u 14,00 sati.

Poziv s materijalima za 5. sjednicu Upravnog vijeća Doma zdravlja Karlovac dostavljen je članovima Upravnog vijeća dana 23. svibnja 2022. godine putem dostavljača (Dostavnica Broj: 12-1057/22).

NAZOČNI: Oliver Budimir, struč. spec. ing. sec., zamjenik predsjednika, Domagoj Modrušan, dr. med. dent., član, Ivana Mehle, dipl. učitelj, član, Sanja Brleković, dr. med. spec., član.

NISU NAZOČNI: Dražen Tufeković, dr. med., spec. opće kirurgije, subspecijalist abdominalne kirurgije, predsjednik.

OSTALI NAZOČNI: Tatjana Šterk-Tudić, mag. oec., ravnateljica, Snježana Šlat, dr. med. spec., zamjenica ravnateljice i pomoćnica ravnateljice za kvalitetu, Andreja Jurković, dipl. iur., voditeljica Odjela za pravno kadrovske i opće poslove.

Zamjenik predsjednika Upravnog vijeća Oliver Budimir, struč. spec. ing. sec., pozdravlja sve nazočne, konstatira kvorum te na prijedlog ravnateljice predlaže dopunu Dnevnog reda s točkom 6. Donošenje Odluke o poništenju Odluke o izmjeni Odluke. Točka 6. Različito postaje točka 7. Dnevnog reda.

Predsjednik Upravnog vijeća predlaže sljedeći

D N E V N I R E D

1. Usvajanje Zapisnika s 4. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec travanj 2022. godine
3. Donošenje Odluke o osnivanju i imenovanju Povjerenstva za izbor specijalizanata
4. Donošenje Odluke o osnivanju mobilnog palijativnog tima zdravstvene skrbi bolesnika
5. Donošenje Pravilnika o izmjenama Pravilnika o unutarnjem ustroju i sistematizaciji radnih mjesta Doma zdravlja Karlovac
6. Donošenje Odluke o poništenju Odluke o izmjeni Odluke
7. Različito.

Predloženi Dnevni red je jednoglasno s četiri glasa ZA usvojen.

**ODLUKE:**

**Točka 1.**

O D L U K A

Članak 1.

Usvaja se Zapisnik s 4. sjednice Upravnog vijeća Doma zdravlja Karlovac održane dana 28. travnja 2022. godine.

Članak 2.

Ova Odluka stupa na snagu danom donošenja.

 **Točka 2.**

O D L U K A

Članak 1.

Usvaja se Izvješće o financijskom poslovanju Doma zdravlja Karlovac za mjesec travanj 2022. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 3.**

O D L U K A

o osnivanju i imenovanju Povjerenstva za izbor specijalizanata

Članak 1.

Ovom Odlukom osniva se i imenuje Povjerenstvo za izbor specijalizanata iz obiteljske medicine i medicine rada i sporta.

Članak 2.

Povjerenstvo je savjetodavno tijelo Doma Zdravlja Karlovac koje predlaže kandidata za specijalizaciju iz obiteljske medicine – 1 izvršitelja/cu i medicine rada i sporta – 1 izvršitelja/icu.

Članak 3.

U Povjerenstvo za izbor specijalizanata iz obiteljske medicine imenuju se:

1. Snježana Šlat, dr. med. spec. obiteljske med., predsjednica

2. Sanja Brleković, dr. med. spec. obiteljske med., članica

3. Antonija Mihalić Paić, dr. med., spec. ginekologije i opstetricije, uži specijalist fetalne

medicine i opstetricije, članica

4 . Nevenka Božić Mrđenović, dr. med. spec. pedijatrije, članica

5. Andreja Jurković, dipl. iur., članica.

Članak 4.

Zadaća Povjerenstva iz čl. 3. ove Odluke proizlazi iz Pravilnika o mjerilima za prijam specijalizanata (Narodne novine broj 83/15), a povodom raspisanog natječaja Doma zdravlja Karlovac za upućivanje doktora medicine na specijalističko usavršavanje.

Povjerenstvo dostavlja ravnateljici prijedlog kandidata za prijam na specijalizaciju na temelju provedenog bodovanja i razgovora pristupnika s Povjerenstvom sukladno članku 6. stavku 3. Pravilnika o mjerilima za prijam specijalizanata u roku od 15 dana od obavljenih razgovora s pristupnicima.

Članak 5.

Ova Odluka stupa na snagu danom donošenja.

**Točka 4.**

O D L U K A

Članak 1.

Dom zdravlja Karlovac sukladno Mreži javne zdravstvene službe (»Narodne novine«, br. 101/12, 31/13, 113/15 i 20/18) osniva jedan mobilni palijativni tim u djelatnosti palijativne skrbi bolesnika, za područje Karlovačke županije.

Članak 2.

Zadužuje se ravnateljica Doma zdravlja Karlovac da od Ministarstva zdravstva zatraži suglasnost za osnivanje mobilnog palijativnog tima iz čl. 1. ove Odluke.

Članak 3.

Ova Odluka stupa na snagu danom donošenja.

**Točka 5.**

O D L U K A

Članak 1.

Donosi se Pravilnik o izmjenama Pravilnika o unutarnjem ustroju i sistematizaciji radnih mjesta Doma zdravlja Karlovac, koji se nalazi u privitku ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 6.**

O D L U K A

O PONIŠTENJU ODLUKE O IZMJENI ODLUKE

Članak 1.

Poništava se Odluka o izmjeni Odluke, Broj: 12-917/22, donesena na 4. sjednici Upravnog vijeća Doma zdravlja Karlovac održanoj 28. travnja 2022. godine.

Članak 2.

Ova Odluka stupa na snagu danom donošenja.

O b r a z l o ž e n j e

Upravno vijeće Doma zdravlja Karlovac donijelo je na 4. sjednici održanoj 28. travnja 2022. godine Odluku o izmjeni Odluke kojom se Nadi Strikić, dr. med. spec. med. rada i sporta, OIB 37220077581, dosadašnjem zakupcu poslovnog prostora Doma zdravlja Karlovac u kojem obavlja zdravstvenu djelatnost medicine rada i sporta, daje u zakup poslovni prostor ukupne površine 162,41 m2 na adresi Dr. Andrije Štampara 3, Karlovac, I kat, nakon izlaska iz dijela poslovnog prostora na navedenoj adresi Ine Kardoš, dr. med. spec. med. rada i sporta, 28. veljače 2022. godine, temeljem zaključenog Sporazuma o raskidu Ugovora o zakupu poslovnog prostora.

Budući da Nada Strikić, dr. med. spec. med. rada i sporta, ne koristi navedeni poslovni prostor površine 162,41 m2, već poslovni prostor ukupne površine 83,85 m2 sukladno Odluci Upravnog vijeća Doma zdravlja Karlovc, Broj: 12-666/21, odlučeno je kao u izreci ove Odluke.

**Točka 7.**

Pod točkom Različito nije bilo rasprave.

Po iscrpljenom dnevnom redu, rad sjednice završio je 26.5.2022. g. u 14.35 sati.

Zapisnik sastavila:

v.r. Andreja Jurković, dipl. iur.

 **ZAMJENIK PREDSJEDNIKA UPRAVNOG VIJEĆA**

**Oliver Budimir, struč. spec. ing. sec.**